Скульптура техникасы
Скульптура техникасы – скульптуралык чыгармаларды аткарууда автордун өзү колдонгон жол-жобо, жөндөм, ыкмалардын жыйындысы. Кээде С. т-на кол өнөрчүлүк мүнөздөгү репродукциялык ыкмалар менен жолдорду кошушат (мисалы, скульптуралык түп нусканы куюу); ал эми иш үстүндө мындай чыгармачыл эмес каражаттар көркөм искусствонун техникасы эмес, технологиясына таандык. Б. т-нын негизги түрлөрүнөн эң маанилүүлөрү – жабыштырып чаптоо, оюп, жонуп жасоо. Жабыштырып чаптоо каражаттарын скульптор натура менен болгон бардык иштеринде колдонот: мисалы, эскизди аткарууда, модель жасоодо, катуу материалды иштетүүдө (таш, металл, жыгач жана башкалар) иштин биринчи даярдоо баскычында жабыштырып чаптоо техникасы толугу менен автордуку боюнча кала берет. Жонуп, оюп жасоо чыгармачыл техника болушу мүмкүн же аткаруунун таза репродукциялык каражаты болуп кала берет. Адатта аны квалификациялуу усталар (к. мраморщик макаласын) автордун байкоосу астында же иштин акыркы баскычында анын тикеден-тике катышуусу менен жүргүзүшөт. Репродукциялык каражаттар жаатында металлдагы же гипстеги куйма өзгөчө маниге ээ; эреже катары ал таза механикалык жол менен атайын өндүрүштүн усталары (формовщик, куюучу) аркылуу ишке ашырылат. Аткарылышында технологиялык ыкмадан гальванопластика көрүнүктүү мааниге ээ (электролиздин жардамы менен форманын ички бетине металлды өстүрүү), к. Техника, Согуп жасоо, Кесүү макалаларын.

Колдонулган адабияттар
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Кыргыз сүрөт исскуствосу